

**"Талас ауданы бойынша табысы аз отбасыларына (азаматтарға) тұрғын ұй көмегiн көрсету Ережелерiн бекiту туралы" Талас аудандық мәслихатының 2010 жылғы 28 қыркүйектегі № 36-6 шешіміне өзгерістер мен толықтырулар енгізу туралы**

***Күшін жойған***

Жамбыл облысы Талас аудандық мәслихатының 2011 жылғы 2 қыркүйектегі N 45-5 Шешімі. Жамбыл облысы Талас ауданының Әділет басқармасында 2011 жылғы 26 қыркүйекте № 6-10-124 тіркелді. Күші жойылды - Жамбыл облысы Талас аудандық мәслихатының 2019 жылғы 14 ақпандағы № 51-3 шешімімен

      Ескерту. Күші жойылды - Жамбыл облысы Талас аудандық мәслихатының 14.02.2019 № 51-3 шешімімен (алғашқы ресми жарияланған күнінен кейін күнтізбелік 10 күн өткен соң қолданысқа енгізіледі).  
      РҚАО ескертпесі:  
      Мәтінде авторлық орфография және пунктуация сақталған.

      "Тұрғын үй қатынастары туралы" Қазақстан Республикасының 1997 жылғы 16 сәуірдегі Заңының 97-бабына сәйкес, аудандық мәслихат **ШЕШІМ ЕТТІ:**

      1. "Талас ауданы бойынша табысы аз отбасыларына (азаматтарға) тұрғын үй көмегiн көрсету Ережелерiн бекiту туралы" Талас аудандық мәслихатының 2010 жылғы 28 қыркүйектегі № 36-6 шешіміне (Нормативтік құқықтық кесімдерді мемлекеттік тіркеу тізілімінде № 6 – 10 – 112 болып тіркелген, 2010 жылғы 17 қарашадағы № 97 аудандық "Талас тынысы" газетінде жарияланған) келесі өзгерістер мен толықтырулар енгізілсін:

      аталған шешімен бекітілген Талас ауданы бойынша табысы аз отбасыларына (азаматтарға) тұрғын үй көмегін көрсету Ережелерінің:

      бүкіл мәтініндегі (14 тармағын қоспағанда):

      "кондоминиум объектiсiнiң ортақ мүлкiн күрделi жөндеу және (немесе) күрделi жөндеуге қаражат жинақтауға жұмсалатын жарналар" деген сөздер "тұрғын үйді (тұрғын ғимаратты) күтiп-ұстауға" деген сөздермен ауыстырылсын;

      "коммуналдық қызметтерді", "коммуналдық қызметтерін" деген сөздерден кейін "және телекоммуникацияның желісіне қосылған телефонға абоненттік ақының өсуі бөлігінде байланыс қызметтерін" деген сөздермен толықтырылсын;

      3 - тармағындағы "кондоминиум объектiсiнiң ортақ мүлкiн күтiп-ұстауға, күрделi жөндеуге" деген сөздер "тұрғын үйді (тұрғын ғимаратты) күтiп-ұстауға" деген сөздермен ауыстырылсын;

      4 - тармағындағы "кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға" деген сөздер "тұрғын үйді (тұрғын ғимаратты) күтiп-ұстауға" деген сөздермен ауыстырылсын.

      10 тармақ алынып тасталсын;

      15 тармағы "тиісті қызмет көрсетушілердің (қызмет жабдықтаушылардың) есеп шотына" деген сөздерден кейін ", ал телефон үшін абоненттік ақы тарифтерінің арттырылу өтемақысын абоненттердің жеке есеп шотына**"** деген сөздермен толықтырылсын.

      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *Д. Шыныбек* |
| *Мәслихат хатшысы* | *Ж.Әсемов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК